Aggett se dood vier dekades later weer ondersoek | Maroela Media
Aggett se dood vier dekades later weer ondersoek
(Foto: Johnnic Library/Google Arts and Culture)
Die ondersoek na die dood van die anti-apartheidsaktivis, dr. Neil Aggett, is Maandag sowat 38 jaar ná sy dood heropen.
Dit volg ná sy familie en regsverteenwoordigers versoek het dat die omstandighede rakende sy dood wéér onder die loep geneem moet word.
Aggett se liggaam is op 5 Februarie 1982 in sy sel in die John Vorster-gevangenis in Johannesburg aangetref. Daar is destyds beslis dat Aggett selfmoord gepleeg het. Sy familie glo egter dat daar vuilspel betrokke was.
Aggett was ŉ mediese dokter en vakbondaktivis.
Dié nuwe ondersoek na Aggett se dood kom midde die vervolging van Joao “Jan” Rodrigues (80). Dié voormalige veiligheidspolisielid word vervolg in verband met die dood van die apartheidsaktivis Ahmed Timol.
Rodrigues het hom in Oktober verlede jaar tot die appèlhof gewend in ŉ hernieude poging om sy vervolging permanent te laat staak.
Die Nasionale Vervolgingsgesag (NVG) het gesê die uitspraak bevestig dat mense wat tydens die apartheidsera misdade gepleeg het, nie vervolging kan ontduik op grond van hoe lank terug die misdade plaasgevind het nie.
Die Suid-Afrikaanse minister van justisie het kort daarna aangekondig hulle sal onopgeloste moorde op anti-apartheidsaktiviste onder die loep neem sodat geregtigheid kan geskied.
Minstens 73 politieke gevangenes is glo tussen 1963 en 1990 in polisie-aanhouding dood.
Zulu gereed vir nuwe begin
Video: Motoris gesoek wat 308 km/h ry
Hoop na 50+ jare gaan die Plaas moorde ook as Politieke moorde heropen word, want hoeveel is regtig Plaas moorde en hoeveel is Politieke moorde – So kom alles altyd uit ne almal wat of hierby of nie hierby betrokke is / was.
63 in 27 jaar baie minder as die meer as 4000 in 25 jaar
Wat is volgende mense hierdie land is een groot NAR PARADES.
Ek het hierdie jongman maande voor sy dood ontmoet en ‘n ure lange gesprek met hom gehad. Hy was nie ‘n terroris nie, bloot ‘n omgee mens. Dit was vir my destyds duidelik dat hy ‘onnatuurlik’ gesterf het. Die harde Natte was werfetters. Ek is vandag nie ‘n ANC ondersteuner nie, maar ons nuwe regeerders is, met al hul foute, beter mense. Ek is ‘n witman,net terloops!
Weet nie wat óóit hier bereik kan word anders as om mense se sakke vol geld te maak wat niks wyser gaan wees as in 1982 of vandag nie. Daar is ernstiger misdade wat nóu plaasvind wat SAPS se forensies nie eers behoorlik kan ontleed in hulle Labs nie! Wat is prioriteit om Staats Hulpbronne op aan te wend? “Vars” sake wat dit nodig het of oer oue sake wat reeds ondersoek was? Ons weet die ou is oorlede. Daar is hoeveel vermiste persone wat niemand op níks wys is tot nóu toe nog nie! Prioriteite sonder politieke “limelight” is… Lees meer »